

***”JEG ER HER OGSÅ”***

**Sig det til nogen - børn**

Jeg er her også (JEHO) er et landsdækkende ambulant gruppetilbud til børn i alderen 6-17 år, der er eller har oplevet vold rettet mod dem selv og/eller mod nære relationer indenfor de sidste 2 år.



I gruppen er vi to voksne  
som er uddannede i gruppeforløb og har stor erfaring med at tale med børn, som har oplevet vold i hjemmet.

Børn henvises til gruppen gennem et af landets krisecentre, SDTN, ambulant rådgivning Randers eller via rådgiver i kommunen fx familierådgiver eller fremskudt rådgiver i PPR.

Vi mødes tirsdag i ulige uger kl. 15.30-17.30.

Vi mødes 10 gange og der er op til 10 børn i gruppen.

I gruppen taler vi om forskellige emner, som relaterer til det at have oplevet vold i nære relationer.  
Børnene får mulighed for at møde andre børn med oplevelser, der ligner deres egne. Det giver dem mulighed for at spejle sig i de andre børn og at opleve ikke at stå alene med de tanker, følelser og bekymringer de som oftest har gået helt alene med.  
Børnene får i gruppen også oplevelsen af, at møde voksne, der har en særlig viden om det at have levet med vold og vi kan for en stund, stå sammen med børnene i deres reaktioner og de effekter volden har haft.